**PosiTivE – „Neked mi jót adott a megváltozott élethelyzet?” - fotópályázat**

**jelentkezési határidő: április 30.**

A Pécsi Tudományegyetem „**PosiTivE - „Neked mi jót adott a megváltozott élethelyzet?”** elnevezésű fotópályázatával azokra a pillanatokra, eseményekre kívánja felhívni a figyelmet, amelyek a megpróbáltatásokkal tarkított periódus ellenére, akár rövid távú, akár maradandó pozitív változást jelentenek a hétköznapokban.

A fotópályázat aktualitását, és a PosiTivE élmények megosztásának örömét jól példázza az az eddig beérkezett több száz alkotás is, amit a lelkes fotósok küldtek be a Pécsi Tudományegyetem részére. A pályázat azonban még nem ért véget, **2021. április 30-ig** még minden elkattintott pillanatot várnak a szervezők a [photo2021@pte.hu](mailto:photo2021@pte.hu) e-mail címre.

A pályázatot két kategóriában hirdetik meg:

1. Középiskolás korosztály számára, az ország egész területéről
2. Hazai és külföldi társegyetemek polgárainak a világ minden szegletéből

A beérkezett műveket szakmai zsűri értékeli, és az általuk legjobbnak ítélt 50 alkotást teszik közzé a PTE hivatalos közösségi média felületein, valamint a szakmai zsűri által kiválasztott kategóriánkénti első három helyezettet értékes nyereményekkel is jutalmazzák.

**Pályázati adatlap és további információ:** [**pte.hu/positivephoto**](https://pte.hu/positivephoto)